Ördögh Béla főorvos életeleme a gyógyítás | Hódmezővásárhely hírek | Szeged - delmagyar.hu
Hódmezővásárhely hírek > Ördögh Béla főorvos életeleme a gyógyítás Ördögh Béla főorvos életeleme a gyógyítás
Török Anita	2006.06.30. 14:19
Több mint negyvenezer műtétet végzett eddigi pályája során Ördögh Béla, a vásárhelyi Erzsébet-kórház osztályvezető főorvosa, aki Pro Sanitate kitüntetést vehet át gyógyítói munkája elismeréseként ma a szakminisztertől. A fül-orr-gégész a rendszerváltás után kilenc évig igazgatta a vásárhelyi kórházat. Élete a gyógyítás, amit szerinte csak úgy lehet jól csinálni, ha örömét leli benne az ember.	Ördögh Béla főorvos szerint addig lehet jól végezni ezt a munkát, amíg örömét leli benne az ember. Fotó: Tésik AttilaNegyvenkét éves fül-orr-gégész pályafutása során negyvenezernél is több operációt végzett a vásárhelyi Erzsébet Kórház-Rendelőintézet osztályvezető főorvosa, Ördögh Béla, aki Molnár Lajos egészségügyi minisztertől ma veszi át Budapesten a Pro Sanitate- díjat. A főorvos persze örül a rangos elismerésnek, és annak is, hogy régi, jó ismerősétől, a szintén fül-orr-gégész végzettségű tárcavezetőtől kapja meg.1964-ben Szegeden kezdte a munkát, majd egyéves makói kitérőt követően, 1971-ben került a vásárhelyi kórházba.– Megüresedett az osztályvezetői állás, s az akkori igazgató főorvos kérésére vállaltam el az irányítást. Mindössze 31 éves voltam, s bizony nagy elismerésnek számított, hogy ilyen fiatalon bizalmat kaptam – mesélte Ördögh Béla.– A 80-as években aztán megkezdtük az orr- és melléküregek mikrosebészeti beavatkozásait, így sokkal kíméletesebben tudtunk gyógyítani – magyarázta a főorvos, aki később már nemcsak a pácienseket kezelte, hanem a kórházat is irányította. – 1992-ben bíztak meg az intézmény vezetésével. De az orvosi hivatást semmiképpen nem akartam feladni, továbbra is napi 10-15 operációt végeztem, majd a kórház ügyeivel foglalkoztam. – Pedig a rendszerváltás utáni években – saját bevallása szerint – nem volt egyszerű a dolga. A teljesítményarányú finanszírozás bevezetésével ésszerűvé kellett tenni a gazdálkodást.
Újítások soraÖrdögh Béla kezdeményezésére számtalan újítást vezettek be az Ezsébet Kórház-Rendelőintézetben. Megkezdték például az óvodások hallásvizsgálatát, s bizony jó néhány elhanyagolt középfülgyulladást diagnosztizáltak, gyógyítottak. – Közel egymilliárd forintos fejlesztést sikerült megvalósítani – emlékezett vissza Ördögh Béla, aki büszke arra, hogy egyebek közt kialakíthatták a megfelelő diagnosztikus hátteret, felújíttatták a kórházi osztályokat. A főorvos kilenc év után vált meg az igazgatói széktől, majd Orosházára került, s néhány év után, Lázár János polgármester kérésére tért vissza Vásárhelyre.– Az idén ünnepeltem vezető főorvossá válásom 35. évfordulóját – tudatta, mondván: kevés embernek adatik meg, hogy ilyen sok időt tölthessen vezetői beosztásban. Ám ennyi év után is töretlen lelkesedéssel beszélt a gyógyításról, mert mint megjegyezte: csakis addig lehet jól végezni ezt a munkát, amíg örömét leli benne az ember. Bevallotta, sokat köszönhet szintén orvos feleségének és három lányának, aki ugyancsak a gyógyítóhivatást választotta. A főorvos ugyanakkor nyolc unokával is büszkélkedhet, s a velük töltött idő jelenti számára az igazi kikapcsolódást. Szabadidejében szívesen vadászik, vagy csak sétál a természetben. Számára ugyanis egy hét pihenés a hegyekben három hét alvással ér fel.	hirdetés
Hódmezővásárhely hírek > Ördögh Béla főorvos életeleme a gyógyítás Önnek ajánljukSzeptemberre elkészül a szikáncsi vasúti átjáró Huszonhétmillió forint – ennyiből gazdálkodhat az idén a szikáncsi részönkormányzat. Ebből 21… Tovább olvasomBetöltés